थाना क्षेत्र के आलापुर में मंगलवार की शाम को छठ पूजा के लिए बने पंडाल में उधम मचाने पर पुलिस ने दो के विरुद्ध नामजद मुकदमा दर्ज किया है। क्षेत्र के आलापुर निवासी जोगेंद्र पुत्र लक्ष्मी राजभर मंगलवार की शाम को छठ पूजा के लिए बने पंडाल मे बैठा था। इसी दौरान गांव के ही लाला व मनोज वहां पहुंचकर पंडाल में रखे बाल्टी व जग को फेंकने लगे। जब उसने विरोध किया तो व लोग मिलकर जोगेंद्र को मार-पीट दिए। इस पर जोगेंद्र की तहरीर पर पुलिस ने मुकदमा दर्ज कर लिया है।